stanford-oval/wikipedia huggingface dataset:
רודני הוד
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | יוטה | 50 | 21 | 21.3 | 0.414 | 0.365 | 0.763 | 2.3 | 1.7 | 0.6 | 0.2 | 8.7 |
| 2015/2016 | יוטה | 79 | 79 | 32.2 | 0.420 | 0.359 | 0.860 | 3.4 | 2.7 | 0.9 | 0.2 | 14.5 |
| 2016/2017 | יוטה | 59 | 55 | 27.0 | 0.408 | 0.371 | 0.783 | 3.4 | 1.6 | 0.6 | 0.2 | 12.7 |
| 2017/2018 | יוטה | 39 | 12 | 27.8 | 0.424 | 0.389 | 0.876 | 2.8 | 1.7 | 0.8 | 0.2 | 16.8 |
| 2017/2018 | קליבלנד | 21 | 11 | 25.3 | 0.442 | 0.352 | 0.813 | 2.6 | 1.4 | 0.7 | 0.2 | 10.8 |
| 2018/2019 | קליבלנד | 45 | 45 | 27.4 | 0.427 | 0.362 | 0.912 | 2.5 | 2.0 | 0.8 | 0.1 | 12.2 |
| 2018/2019 | פורטלנד | 27 | 4 | 24.4 | 0.452 | 0.345 | 0.805 | 1.7 | 1.3 | 0.8 | 0.3 | 9.6 |
| 2019/2020 | פורטלנד | 21 | 21 | 29.5 | 0.506 | 0.493 | 0.778 | 3.4 | 1.5 | 0.8 | 0.2 | 11.0 |
| קריירה |  | 341 | 248 | 27.3 | 0.426 | 0.372 | 0.839 | 2.9 | 1.9 | 0.8 | 0.2 | 12.5 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017 | יוטה | 11 | 0 | 25.2 | 0.352 | 0.260 | 0.611 | 2.7 | 1.1 | 0.5 | 0.0 | 8.9 |
| 2018 | קליבלנד | 17 | 1 | 15.3 | 0.424 | 0.167 | 0.750 | 1.8 | 1.1 | 0.3 | 0.2 | 5.4 |
| 2019 | פורטלנד | 16 | 0 | 23.3 | 0.468 | 0.353 | 0.818 | 2.3 | 0.9 | 0.4 | 0.2 | 9.9 |

| קריירה |  | 44 | 1 | 20.7 | 0.416 | 0.280 | 0.757 | 2.2 | 1.0 | 0.4 | 0.2 | 7.9 |
הערות שוליים

↑  קליבלנד מצרפת את הוד וג'ורג' היל, באתר הקבוצה, 8 בפברואר 2018
↑  פורטלנד מצרפת את הוד, באתר הקבוצה, 4 בפברואר 2019
↑  הוד סובל מקרע בגיד האכילס, באתר הטרייל בלייזרס, 6 בדצמבר 2019
ראני קי ואו

ראני קי ואו (גוג'ראטית રાણકી વાવ; אנגלית Rani ki vav - "באר המדרגות של המלכה") היא באר מדרגות השוכנת סמוך לעיר פטאן שבמדינת גוג'ראט במערב הודו. הבאר שנבנתה במאה ה-11 מהווה את אחת מבארות המדרגות הגדולות והמפוארות ביותר בתת היבשת ההודית, והיא הוכרזה כאתר מורשת עולמית בשנת 2014.
מראה כללי מכיוון מזרח מערבה - בקדמת התמונה הפיר של בריכת המים ובהמשך הפיר של הבאר
היסטוריה

בארות מדרגות אופייניות לתת היבשת ההודית והן נבנו החל באלף ה-3 לפנה"ס והתפתחו עם השנים מבור פשוט באדמה חולית ליצירות אדריכלות ואמנות בנות מספר קומות. לפי מסמך מ-1304 בנייתה של ראני קי ואו החלה ב-1063 ונמשכה כעשרים שנה. היא הוקמה על ידי המלכה אודיאמאטי משושלת צ'אולוקיה, כנראה לזכר בעלה, המלך בהימה הראשון, וכך זכתה בשמה. הבאר קמה כמבנה פונקצונלי ודתי, ותוכננה כמקדש במהופך המדגיש את קדושתם של המים. ברוח זו נקשרו בה יתרונות רפואיים ומנהגים טקסיים. ככל הנראה במאה ה-13 הבאר הוצפה ונסתמה בסחף, ולפי דיווחי נוסעים בסוף המאה ה-19 רק הפיר העליון היה גלוי ויתר הבאר על שבע קומותיה היה מכוסה לחלוטין.
ב-1937 נערכה חפירה ראשונית וייצוב של המבנה ובשנים שלאחר מכן פונה הסחף ונחשפו קומות האכסדראות. עבודות אלה נמשכו בהפסקות עד שנות ה-60 של המאה ה-20. בשנות ה-70 של המאה ה-20 נערכו פעולות שימור וייצוב נוספות, במיוחד בקיר הצפוני של המבנה שהיה במצב של התפוררות. בשנות ה-80 של המאה ה-20 רובה של הבאר כבר נחשף והסחף פונה, ובעשור שלאחר מכן הבאר נוקתה מאבק, לכלוך ומשקעים ביולוגיים. בשנת 2008 הסתיימו העבודות, אך ביקורות שנתיות ממשיכות ומתבצעות באתר. מאז 2018 הבאר מופיעה על שטר של 100 רופי הודי.
האתר

בדומה למקדשים, המבנה בנוי על ציר מזרח-מערב, והכניסה אליו היא באמצעות גרם מדרגות רחב מצידו המזרחי. בעבר ניצב שער בראש גרם המדרגות והם היו מעוטרים ב-292 עמודים מפוסלים, שמהם נותרו 226 בלבד. אורכו של המבנה הוא 65 מטרים, רוחבו 20 מטרים ועומקו 28 מטרים. המפלס הרביעי הוא העמוק ביותר והוא מוביל אל בריכת המים שאורכה 9.5 מטרים ורוחבה 9.4 מטרים. הבריכה שוכנת בעומק של 23 מטרים. הבאר נמצאת בקצה המערבי של המבנה ובה שבעה מפלסים. עומקה 30 מטרים וקוטרה 10 מטרים. מבנה זה אופייני לבארות מדרגות שכוללות פרוזדור גישה מדורג, ומספר גדול יותר של מפלסים בצידם המערבי. הבאר בנויה בעיקר מלבנים שרופות וחומר, וכן מאבן מקומית הקרויה דהרגאדהרה (Dhrangadhra). על מאפיינים אדריכליים שונים ועל הפסלים מופיע מספר גדול של חתימות בנאים ואמנים, אך רק חלקם יכול להיות מתוארך בבטחה.
בבאר למעלה מ-500 פסלים עיקריים ויותר מאלף פסלים משניים העוסקים בתכנים דתיים, מיתולוגיים וחילוניים, ולעיתים מאזכרים חיבורים. התכנים עוסקים בייקום כולו ובכל תושביו, ובכלל זה אלים (במיוחד שיווה) ואלות (במיוחד פרוואטי), דמויות שמימיות, גברים ונשים בחיי היומיום, נזירים וכמרים, וכן בעלי חיים, אמיתיים או מיתיים וצמחים ועצים.
גלריה

קירות עם פנלים של פסלים
עמודים מפוסלים וקירות עם פנלים של פסלים
פרט
פרט
פרט
פרט
הערות שוליים

↑  Rani-ki-Vav (the Queen’s Stepwell) at Patan, Gujarat
רותם גרטל

| --- | --- |
אין תמונה חופשית
 לידה:  1964 (בת 60 בערך)
 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון חופשי, סגנון גב
 
רותם גרטל (נולדה בשנת 1964) היא שחיינית עבר ישראלית, שיאנית ישראל בשחייה במשחי השליחות.
ביוגרפיה

גרטל גדלה בקיבוץ זיקים והתאמנה בקבוצת הפועל אשכול ובהמשך בקבוצת השחייה הפועל בני שמעון בהדרכת אברי גביש.
ביוגרפיה > 1979

באליפות ישראל שנערכה בסוף אוגוסט 1979 סיימה גרטל במקום חמישי במשחה ל-100 מטר חופשי בתוצאה של 1:05.15 דקות ובמקום שישי במשחה ל-100 מטר גב בתוצאה של 1:17.56 דקות.
ביוגרפיה > 1980

באליפות ישראל שנערכה בסוף אוגוסט 1980 סיימה גרטל במקום רביעי במשחה ל-100 מטר גב בתוצאה של 1:14.34 דקות ובמקום שישי במשחה ל-100 מטר חופשי בתוצאה של 1:03.79 דקות.
ביוגרפיה > 1981

בתחרות שמונה האומות שנערכה בקיאסו, שווייץ בתחילת יולי 1981 סיימה גרטל במקום שמיני במשחה שליחות 4x100 מטר חופשי ביחד עם עופרה מוניוז, יונת לב ופבי סקלרובסקי בתוצאה של 4:16.48 דקות.
ביוגרפיה > 1983 > כינוס הפועל ה-12

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה סיימה גרטל במקום רביעי במשחה שליחות 4x100 מטר מעורב, ביחד עם ליאור בירקאן, נוגה ויזל והדר רובינשטיין בתוצאה של 4:40.34 דקות.
בתחרות שמונה האומות, בשחייה שנערכה בטנריפה, ספרד ביולי אותה שנה סיימה גרטל במקום שמיני במשחה שליחות 4x100 מטר מעורב ביחד עם ליאור בירקאן, נוגה ויזל והדר רובינשטיין בשיא ישראלי חדש של 4:39.12 דקות ובמקום שמיני במשחה שליחות 4x100 מטר חופשי ביחד עם הדר רובינשטיין, ליאור בירקאן וענת עדות בתוצאה של 4:15.30 דקות.
באליפות ישראל בשחייה שנערכה בווינגייט בסוף חודש אוגוסט אותה שנה היא זכתה במדליית כסף, במשחה ל-50 מטר חופשי בתוצאה של 28.74 שניות, אחרי עופרה מוניוז (28.55 שניות) ולפני ליאור בירקאן (29.32 שניות).
הערות שוליים

↑  התוצאות בסוף השבוע, מעריב, 26 באוגוסט 1979
↑  כל התוצאות כל המנצחים, מעריב, 31 באוגוסט 1980
↑  מנצחי היום הראשון באליפות ישראל בשחייה, מעריב, 28 באוגוסט 1980
↑  אלכס פרלסמן, אילתי - פרפר הזה של הגליל, מעריב, 5 במאי 1983
↑  זיו סידרר, טבלת השיאים בשחיה נותרה שלמה ביום נעילת האליפות, דבר, 30 באוגוסט 1983
רובין הוד (סרט, 2010)

| --- | --- |

כרזת הסרט
 בימוי:  רידלי סקוט 
 הופק בידי:  בריאן גרייזר, רידלי סקוט, ראסל קרואו 
 תסריט:  בריאן הלגלנד 
 עריכה:  פייטרו סקאליה 
 שחקנים ראשיים:  ראסל קרואו   קייט בלאנשט   ויליאם הרט
 מוזיקה:  מארק סטריית'נפלד 
 צילום:  ג'ון מת'יסון 
 מדינה:  ארצות הברית, הממלכה המאוחדת 
 חברת הפקה:  סרטי יוניברסל, רלטיביטי מדיה, Imagine Entertainment, סקוט פרי הפקות 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 14 במאי 2010 ישראל 13 במאי 2010
 משך הקרנה:  140 דק' 
 שפת הסרט:  אנגלית
 סוגה:  סרט סייפים נועזים, סרט דרמה, סרט תקופתי (ימי הביניים), סרט פעולה, סרט הרפתקאות, סרט אפי 
 תקציב:  130 מיליון דולר (מוערך)
 הכנסות באתר מוג'ו:   nottingham
 www.robinhoodthemovie.com
 דף הסרט ב־IMDb
 
רובין הוד (באנגלית: Robin Hood) הוא סרט קולנוע אמריקאי מסוגת דרמה, אשר בוים על ידי רידלי סקוט והופק על ידי סרטי יוניברסל, ומככבים בו ראסל קרואו, קייט בלאנשט וויליאם הרט. הסרט יצא לאקרנים ב-14 במאי 2010.
מפיקי הסרט כיוונו למקד את עלילתו דווקא בנבל - השריף מנוטינגהאם, אך לבקשת סקוט הסרט מתמקד בסיפור שונה ומתאר את רובין הוד כעורק מהצבא בסוף מסע הצלב השלישי, המחפש דרך לשוב לאנגליה. שרשרת מאורעות גרמה לו לשאת שם של אציל אנגלי.
עלילה

בניגוד לרוב הסרטים, הסדרות והספרים על רובין הוד, אשר מספרים את סיפורו של רובין הוד כלוחם הצדק ביערות, יוצרי סרט זה בחרו דווקא להתמקד באופן שבו הפך רובין לפורע חוק ונאלץ לחיות ביערות.
בתחילת הסרט מתואר רובין לונגסטרייד (המגולם על ידי ראסל קרואו, ובהמשך הסרט יהפוך לרובין הוד) כאחד מפשוטי העם המשרת כצלף בפלוגת קשתים. בחזרת הצבא האנגלי ממסע הצלב השלישי המלך ריצ'רד נהרג על ידי קשת צרפתי וכיתת אבירים לוקחת על עצמה להחזיר את הכתר ללונדון. רובין ושלושת חבריו שחוששים מהתפוררות הצבא בורחים משדה הקרב ומגלים שהאבירים נקלעו למארב צרפתי. הם הורגים את הצרפתים, אבל מנהיגם גודפרי האנגלי וסגנו מצליחים לברוח. רובין נאלץ להתחזות לרוברט לוקסלי, מפקד כיתת האבירים, כדי שארבעתם יקבלו ספינה אל מעבר לתעלת למאנש. גודפרי נוכח כשרובין מציג את עצמו בפני המלכה האם כרוברט ומגיש את הכתר. אחיו הצעיר של ריצ'רד, ג'ון, ממונה למלך והוא ממנה בהמשך את גודפרי לשר הצבא במקום מרשל השקול.
רובין מסכים להמשיך להתחזות ללוקסלי בשביל עזרה לאלמנת האציל, ליידי מריון (המגולמת על ידי קייט בלאנשט) אשר מצויה במשבר כלכלי קשה, בו עלולה היא לאבד את כל רכוש בעלה אם יתגלה כי הוא מת בקרב.
הסרט מתמקד בשתי חזיתות- הראשונה היא מלחמתה של העלמה מריאן ויתר תושבי לוקסלי לשרוד בצל המצב הקשה, הנגרם בעיקר עקב המיסים המעיקים שמטיל "ג'ון ללא ארץ", מלך אנגליה. החזית השנייה היא מזימתו של פיליפ מלך צרפת הזומם לכבוש חלקים נרחבים מאנגליה. לשם כך הוא נעזר בגודפרי, אציל אנגלי הזוכה לאמונו של המלך ג'ון, המנסה לגרום לברונים האנגלים, בעיקר ברוני הדרום, למרוד כנגד מלכם.
רובין מצליח לשתף פעולה עם יד ימינו של המלך ריצ'רד, שר הצבא המפוטר ויליאם מרשל, על מנת לחשוף את בגידתו של גודפרי, לאחד את הממלכה ולסכל את ניסיון הפלישה הצרפתי. איחוד הממלכה נעשה בתמורה להבטחתו של המלך ג'ון לקבל מגילת זכויות אשר תסדיר את חובות המלך כלפי נתיניו- המגנה כרטה. לאחר סיכול הפלישה הצרפתית חוזר בו המלך ג'ון מהבטחתו, מכריז על רובין כפורע חוק, ובכך למעשה מתחילה אגדת רובין הוד המוכרת.
עלילת הסרט מתבססת בצורה רופפת על אירועים היסטוריים אותנטיים. הדמויות הקשורות ישירות לכס המלכות הן דמויות היסטוריות כמו המלך ריצ'רד לב הארי, המלך "ג'ון ללא ארץ", המלך פיליפ מלך צרפת ואלינור, דוכסית אקוויטניה.
צוות שחקנים

ראסל קרואו - רובין הוד
קייט בלאנשט - ליידי מאריון
מארק סטרונג - סר גודפרי
אוסקר אייזק - ג'ון, מלך אנגליה
מארק לואיס ג'ונס - תומאס לונגסטרייד, אביו של רובין
מארק אדי - הנזיר טאק
ויליאם הרט - ויליאם מארשל
דני יוסטון - ריצ'רד הראשון, מלך אנגליה
איילין אטקינס - אלינור, דוכסית אקוויטניה
מקס פון סידוב - סר וולטר לוקליי
מת'יו מקפדיין - השריף מנוטינגהאם
קווין דורנד - ג'ון הקטן
דאגלס הודג' - סר רוברט לוקסלי
ג'סיקה ריין - איזבל מגלוסטר
לאה סדו - איזבלה מאנגולם
מארק דייוויד - נכדו של לורד בולדווין
ראש ממשלת גרינלנד

ראש ממשלת גרינלנד (בגרינלנדית: Naalakkersuisut siulittaasuat) הוא המנהל את ממשלת גרינלנד, מדינה אוטונומית ששייכת לדנמרק.
ראש הממשלה הוא בדרך כלל גם ראש המפלגה הגדולה ביותר בפרלמנט של גרינלנד. ראש הממשלה הראשון יונתן מוצפלדט קיבל את תפקידו בעקבות נתינת האוטונומיה מדנמרק לממשלה הגרינלנדית ב-1979.
ראש הממשלה הנוכחי (החל מ-23 באפריל 2021) הוא מוצי בואורופ אגדה ממפלגת אינואיט אטקטיגיט.
ראשי הממשלה

| מספר | נכנס לתפקיד | עזב את התפקיד | תמונה | שם | מפלגה | בחירות |
| --- | --- | --- | --- | --- | --- | --- |
| 1 | 1 במאי 1979 | 18 במרץ 1991 |  | יונתן מוצפלדט | סיומוט | 1979 1983 1984 1987 |
| 2 | 18 במרץ 1991 | 19 בספטמבר 1997 |  | לארס אמיל יוהנסן | סיומוט | 1991 1995 |
| 1 (כהונה שנייה) | 19 בספטמבר 1997 | 14 בדצמבר 2002 |  | יונתן מוצפלדט | סיומוט | 1999 |
| 3 | 14 בדצמבר 2002 | 12 ביוני 2009 |   | הנס אנוקסן | סיומוט | 2002 2005 |
| 4 | 12 ביוני 2009 | 5 באפריל 2013 |   | קופיק קלייסט | אינואיט אטקטיגיט | 2009 |
| 5 | 5 באפריל 2013 | 30 בספטמבר 2014 |   | אלקה האמונד | סיומוט | 2013 |
| 6 | 30 בספטמבר 2014 | 23 באפריל 2021 |   | קים קילסן | סיומוט | 2014 2018 |
| 7 | 23 באפריל 2021 |  |  | מוצי בואורופ אגדה | אינואיט אטקטיגיט | 2021 |
רובין הוד: נסיך הגנבים

| --- | --- |
כרזת הסרט
כרזת הסרט
 בימוי:  קווין ריינולדס 
 הופק בידי:  ג'ון וטסון פן דנשהם ריצ'רד ברטון לואיס קווין קוסטנר
 תסריט:  ג'ון וטסון פן דנשהם
 עריכה:  פיטר בוייל 
 שחקנים ראשיים:  קווין קוסטנר מורגן פרימן מרי אליזבת מסטרנטוניו אלן ריקמן כריסטיאן סלייטר שון קונרי ג'רלדין מקיואן
 מוזיקה:  מייקל קאמן 
 צילום:  דאגלס מילסם 
 מדינה:  ארצות הברית, הממלכה המאוחדת 
 חברת הפקה:  Morgan Creek Entertainment 
 חברה מפיצה:  InterCom, נטפליקס 
 שיטת הפצה:  וידאו על פי דרישה 
 הקרנת בכורה:  14 ביוני 1991 
 משך הקרנה:  143 דק' 
 שפת הסרט:  אנגלית 
 סוגה:  סרט סייפים נועזים, סרט רומנטי, סרט תקופתי (ימי הביניים), סרט דרמה, סרט הרפתקאות, סרט פעולה, סרט ויגילנטה 
 תקציב:  48,000,000‏$
 הכנסות:  390,493,908‏$
 הכנסות באתר מוג'ו:   robinhoodprinceofthieves
 פרסים:  פרס פטל הזהב - השחקן הגרוע ביותר (קווין קוסטנר) 
 דף הסרט ב־IMDb
 
רובין הוד נסיך הגנבים (באנגלית: Robin Hood: Prince of Thieves) הוא סרט קולנוע שיצא לאקרנים בשנת 1991 המספר על עלילותיו של רובין הוד בכיכובו של קווין קוסטנר. הסרט זכה להצלחה בעולם והפך לאחד משוברי הקופות של אותה שנה כאשר הכניס בארצות הברית 160 מיליון דולר וברחבי העולם, 390 מיליון דולר.
בהתחשב בתקציבו הנמוך מאוד, 48 מיליון דולר הוא הפך לאחד הסרטים המפתיעים של אותה שנה. הסרט שימש כמקפצה עבור קווין קוסטנר והפך אותו לאחד השחקנים הפופולרים של הוליווד באותה תקופה.
צוות שחקנים ודמויות

| שחקן | דמות | הערות |
| --- | --- | --- |
| קווין קוסטנר | רובין מלוקסלי\רובין הוד |  |
| מורגן פרימן | עזים | מוסלמי |
| מרי אליזבת מסטרנטוניו | העלמה מריאן |  |
| אלן ריקמן | השריף ג'ורג' מנוטינגהאם |  |
| כריסטיאן סלייטר | ויל סקרלט | אחיו למחצה של רובין |
| ניק ברימבל | ג'ון הקטן |  |
| מייקל מקשיין | הנזיר טאק |  |
| ג'רלדין מקיואן | מורטיאנה | אימו המכשפה של השריף |
| מייקל וינקוט | גיי מגיסבורן | בן דודו של השריף שנרצח על ידו |
| דניאל ניומן | וולף | בנו של ג'ון הקטן |
| וולטר ספראו | דנקן | משרתם הנאמן של רובין ואביו, זוכה ליחס טוב ואכפתי מאדוניו |
| הרולד אינוקנט | הבישוף | נרצח על ידי הנזיר טאק |
| שון קונרי | ריצ'רד הראשון | מלך אנגליה |
| בריאן בלסד | לורד לוקסלי | אביו של רובין |
| סו דרואט | פאני | העוזרת של מריאן, דמותה מבוססת, ככל הנראה, על ליידי קלאק מהסרט המצויר של רובין הוד |
רובין הוד: גברים בגטקעס

| --- | --- |

כרזת הסרט
 בימוי:  מל ברוקס
 הופק בידי:  מל ברוקס 
 תסריט:  מל ברוקס
 עריכה:  סטיבן ריבקין 
 שחקנים ראשיים:  קרי אלווס, פטריק סטיוארט, דייב שאפל, רוג'ר ריס, איימי ישבק, מל ברוקס, ריצ'רד לואיס, טרייסי אולמן.
 מוזיקה:  האמי מן 
 מדינה:  ארצות הברית
 חברה מפיצה:  InterCom, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  28 ביולי 1993
 משך הקרנה:  104 דקות
 שפת הסרט:  אנגלית
 סוגה:  סרט פרודיה, סרט קומדיה, סרט פעולה 
 הכנסות:  $35,699,287 דולר
 הכנסות באתר מוג'ו:   robinhoodmenintights
 דף הסרט ב־IMDb
 
רובין הוד: גברים בגטקעס (באנגלית: Robin Hood: Men in Tights) הוא סרט פרודי משנת 1993 שבוים על ידי מל ברוקס. הסרט מהווה פרודיה על אגדת רובין הוד וייצוגיה בקולנוע ההוליוודי. הסרט לועג בעיקר לסרט "רובין הוד: נסיך הגנבים", וכמו כן גם לסרטים "הרפתקאות רובין הוד" והסרט "רובין הוד" משנת 1973 של חברת וולט דיסני. הוא מבוסס בחלקו על קומדיית המצבים של מל ברוקס משנת 1975, "כשדברים היו רקובים".
עלילה

פרק זה לוקה בחסר. אנא תרמו לוויקיפדיה ו.
רובין הוד נתפס ונאסר במהלך מסעות הצלב ועובר עינויים בשביל לגלות את מיקום המלך ריצרד לב ארי. אבל בעזרתו של חברו לתא, אשר נכלא באשמת חציית כביש שלא במעבר חצייה, הוא מצליח לברוח מהכלא ולחזור לאנגליה. עם הגעתו לאנגליה הוא מגלה שהנסיך ג'ון השתלט על אנגליה בהיעדרו של אחיו המלך החוקי ריצ'רד לב הארי ומטיל מיסים כבדים על המון העם הפשוט של אנגליה. כאשר רובין מגיע לטירת משפחתו הוא מגלה לתדהמתו שהיא עוקלה עקב פיגור בתשלום המיסים למלך ושכל משפחתו מתה (כולל שלל חיות המחמד שלו). בעזרתו של המשרת העיוור שלו בלינקין, והסטודנט הזר אטְ'צוּ (אפצ'י, פארודיה על עזים), הוא יוצר כנופיה של גנבים במטרה לתקן את עוולות הנסיך ולהסירו מהשלטון.
בו בזמן, הוא מושך על עצמו את זעמו של השריף מרוטינגהאם (חזיר מרקיב - משחק מילים על השריף מנוטינגהאם שהופיע בסיפור המקורי), ואת אהבתה של העלמה מריאן. חבורת הגנבים שלו מתגלה כקבוצת כפריים מטומטמים, והוא נאלץ להשקיע זמן ומאמץ מרובים בניסיון להכשירם למלחמה. רובין הוד מצליח לבסוף להביס את השריף והנסיך, ולהתחתן עם אהבתו מריאן, רק כדי לגלות שהיא מוגנת בחגורת צניעות אותה הוא לא יכול לפתוח.
קטעים פרודיים על המקור

באימון הכפריים בחץ וקשת הם עושים דברים מטופשים (למשל מתיחת הקשת עד שבירה ואי הגעה לאשפת החצים)
תחרות החץ וקשת מהספר מופיעה בסרט, כולל חציית החץ שבמרכז המטרה על ידי רובין- אבל לאחר שהחץ גורם ל"גל" באצטדיון.
דו-קרב המקלות בין רובין לג'ון על גשר הנהר
הנזיר טאק שנשבה עם עגלה מלאה חביות הבירה מוחלף ברב טוכמן (מל ברוקס) עם חביות יין לקידוש- והוא גם מחתן את רובין ומריאן.
הקטע של מימוש הנישואים של השריף מרוטיגהאם מופיע- אבל מופרע על ידי חגורת צניעות.
המלך ריצ'רד מופיע באמצע החתונה- ומתעקש לנשק את הכלה
שחקנים

רובין הוד - קרי אלווס
המלך ריצ'רד לב-הארי - פטריק סטיוארט
אטצ'ו - דייב שאפל
השריף של רוטינגהאם - רוג'ר ריס
העלמה מריאן - איימי יסבק
רבי טאקמן (המבוסס על הנזיר טאק) - מל ברוקס
הנסיך ג'ון - ריצ'רד לואיס
המכשפה לאטרין - טרייסי אולמן
ריזלינג

ענבי ריזלינג בשלים
ריזלינג (Riesling) הוא זן גפן לבן אשר מקורו בחבל הריין בגרמניה. ריזלינג הוא זן ארומטי, בעל ריח פרחוני, כמעט מבושם, ובעל רמת חומציות גבוהה. טעם יינות הריזלינג מושפע באופן ברור מאזור גידול הגפנים. ענבי הריזלינג משמשים להכנת יין לבן יבש, חצי-יבש, ומתוק, וכן להכנת יינות נתזים. יינות ריזלינג מיוצרים בדרך כלל מזן בודד ולעיתים קרובות מיושנים בחביות עץ אלון. נכון לשנת 2004 גפן הריזלינג הייתה במקום ה-20 בתפוצה העולמית של גפנים, עם מגמה של עליה בשטחי הגידול. יחד עם זאת, במונחי חשיבות היין מבחינת איכותו, יינות הריזלינג הם בין שלושת היינות הלבנים הבולטים ביותר, לצד יינות שרדונה וסוביניון בלאן.
בשנת 2006 היה זן הריזלינג הגפן הנפוצה ביותר בגרמניה והיוותה 20.8% מכלל שטחי גידול הגפנים במדינה, על שטח של 211,970 דונם. נכון לשנת 2008, בחבל אלזס שבצרפת היקף ייצור יינות הריזליג הוא במקום השני לאחר יינות פינו בלאן, והרבה יותר מכל סוג יין אחר המיוצר באזור זה. גפני ריזלינג בשטחי גידול גדולים קיימים אף באוסטריה, לוקסמבורג, צפון איטליה, אוסטרליה, ניו זילנד, ארצות הברית, קנדה, דרום אפריקה, סין, ואוקראינה.
אורך חיים

יינות ריזלינג נצרכים בדרך כלל בעת שהיין עדיין צעיר ובעל מאפיינים ארומטיים פירותיים של תפוח ירוק, או תפוחים אחרים, אשכוליות, אפרסק, דבש, פריחת ורדים, או ריח דשא טרי. טעמם צלול הודות לחומציות הגבוהה. אולם, בגלל תכולת החומציות הגבוהה ומגוון הטעמים שביין, הריזלינג מתאים גם ליישון ממושך. בין מומחי היין יש המעניקים ליינות ריזלינג גרמנים, בני מאות שנים, ציונים גבוהים. יינות ריזלינג מתוקים, כך למשל יינות Trockenbeerenauslese הגרמנים, מתאימים במיוחד ליישון ממושך כיוון שתכולת הסוכרים הגבוהה ביין מהווה חומר משמר נוסף. יחד עם זאת קיימים יינות ריזלינג יבשים, או חצי-יבשים, אשר שמרו על איכותם אף לאחר 100 שנים.
תקופות היישון המקובלות של יין ריזלינג הן בין 5-15 שנים ליין יבש, 10-20 שנים ליין חצי-יבש, 10-30 שנים ליין מתוק.
הערות שוליים

↑  J. Robinson (ed) The Oxford Companion to Wine Third Edition, Oxford University Press 2006, pg. 746: "Vine varieties", ISBN 0-19-860990-6
↑  German Wine Institute: German Wine Statistics 2007-2008
↑  Production volume by grape variety, vinsalsace.com
| --- | --- |
בקרת זהויות :  NLI: 987007538989205171  GND: 4138434-9  LCCN: sh85114048
רותם אנרגיה מחצבים

| --- | --- |

 נתונים כלליים
 סוג:  שותפות מוגבלת
 בורסה:  הבורסה לניירות ערך בתל אביב
 מוטו:  רותמים אנרגיה לסביבה
 מייסדים:  Northwood Exploration Israel Ltd
 תקופת הפעילות:  2016–הווה (כ־8 שנים)
 משרד ראשי:  תל אביב
 שליטה בחברה:  משפחת קאסלה
 ענפי תעשייה:  אנרגיה ומחזור
 מוצרים עיקריים:  ייצור נפט אלטרנטיבי וחשמל
 שווי שוק:  19.1 מיליון ש"ח (10 באוקטובר 2024)
 הכנסות:  0 דולר (2023)
 רווח תפעולי:  הפסד של 926 אלף דולר (2023)
 רווח:  הפסד של 990 אלף דולר (2023)
 הון עצמי:  7.42 מיליון דולר (2023)
 סך המאזן:  8.77 מיליון דולר (2023)
 יו"ר:  יעקב מימרן
 מנכ"ל:  ג'אק סבג
  
 www.rem-materials.com
 
רותם אנרגיה מחצבים (רא"מ) או בשמה הנוכחי REM - Reverse Engineered Materials היא שותפות מוגבלת המתכננת להקים מתקן להפקת נפט וחשמל מתרומה אנרגטית של כ-60% פסולת פלסטיק (מתחנות מיון פסולת) ו-40% פצלי שמן. המתקן ימחזר כ-20% מפסולת הפלסטיק בישראל ויכפיל את היקף המיחזור בישראל פי ארבעה (שעומד כיום על כ-7%). מנובמבר 2018 נסחרת בבורסה לניירות ערך בתל אביב.
היסטוריה

שותפות רותם אנרגיה מחצבים (רא"מ) הוקמה בשנת 2016 על ידי השותף הכללי, Northwood Exploration Israel Ltd, השותף הכללי עד לאחרונה היה בשליטת משפחת קאסלה האוסטרלית המחזיקה בחברה קידוחי מינרלים בשם Australian Mineral Water Drilling. משנת 2011 מחזיק Northwood Exploration Israel Ltd ברישיון רותם מזרח לפצלי שמן באזור ייעודי הסמוך לאזור התעשייה מישור רותם, בשטח כולל של למעלה מ-2,900 דונם (למעשה אזור התעשייה מישור רותם הוא המקום הבודד בישראל בו חוצבים פצלי שמן וזאת לאור איכות המרבץ וכרייה משולבת של פצלי שמן בישראל) .
ביוני 2018, עקב ביקוש מועט, לא צלח ניסיון להנפיק יחידות השתתפות של השותפות בבורסה לניירות ערך בתל אביב. בנובמבר 2018 הושלם גיוס הון של כ-28 מיליון ש"ח (כ-5.6 מיליון ש"ח מתוכם הוזרמו על ידי השותף הכללי) ויחידות ההשתתפות של רותם אנרגיה מחצבים נרשמו למסחר בבורסה, והעברת הזכויות לשותפות אושרה על ידי משרד האנרגיה. בהמשך, הכריז הממונה על ענייני הנפט במשרד האנרגיה על מרבץ פצלי השמן שבשטח הרישיון כעל תגלית, זאת לאחר שאושרה תוכנית העבודה של השותפות בשטח הרישיון.
באוגוסט 2019 חתמה רותם אנרגיה על מזכר הבנות עם בעל הזכות לכריית פוספטים על כרייה משולבת של פצלי שמן המהווים טפל לפוספטים בשטח התגלית של השותפות במישור רותם. נכון לנובמבר 2019 שוקדת השותפות על הכנת תוכנית להקמת מתקן להפקת נפט וחשמל באזור התעשייה מישור רותם.
בדצמבר 2019 השלימה השותפות סבב גיוס בהיקף של כ-7.5 מיליוני ש"ח.
גיבוש הסגירה הפיננסית לטובת תחילת העבודה צפוי ברבעון הראשון של שנת 2022, הקמת המתקן מתוכננת להתחיל בסוף שנת 2022 ותחילת הפעילות המסחרית של רותם אנרגיה צפויה בשנת 2025.
בדצמבר 2020 השלימה השותפות הנפקה פרטית למספר גופים מוסדיים בהיקף של כ-6.1 מיליוני ש"ח.
יו"ר השותפות הוא ד"ר יעקב מימרן, בעבר הממונה על ענייני הנפט במשרד האנרגיה, והמנכ"ל הוא ג'אק סבג. עם חברי דירקטוריון השותפות נמנה חבר הכנסת לשעבר איתן כבל.
ב-31 במאי 2021, אישרה הוועדה המחוזית דרום לשותפות רא"מ להתקדם עם הפרויקט כמתוכנן בכפוף לתסקיר סביבתי מחמיר.
באוגוסט 2021 הודיעה השותפות כי חברת SEPCOIII Electric Power Construction Co, חברה המאוגדת תחת חוקי סין, ובעלת ניסיון בינלאומי בתכנון והקמת פרויקטים שונים בתחום האנרגיה כי הגישה הצעה מקדמית (Preliminary EPC Proposal) לביצוע עבודות תכנון, רכש והקמה של המתקן למחזור והשבת אנרגיה מפסולת פלסטיק תוך הפיכתו לנפט וחשמל באמצעות פצלי שמן. ההצעה כוללת בין היתר, הצעה לתכנון, רכש והקמה של המתקן כולל הצעה טכנית לכל יחידות המתקן. בנוסף הגיש קבלן ההקמה מכתב כוונות לא מחייב למימון 85% מעלות עבודות תכנון, רכש והקמה של מתקן ההפקה. עוד דווח כי התמורה שננקבה בהצעה המקדמית לביצוע עבודות תכנון, רכש והקמה (EPC Works), של המתקן עומדת סך של כ-420 מיליון דולר.
באוקטובר 2021 הודיעה השותפות כי ביצעה שיפור טכנולוגי משמעותי במתקן ביחד עם חברת Enefit העולמית אשר יאפשר הקטנת זינה של כ-25% פצלי שמן וצמצום משמעותי של פליטות הפחמן דו-חמצני. כמות פצלי השמן תקטן בכ-25% (שווי ערך לכ-450 אלף טון). המהלך נעשה כחלק ממאמץ החברה לפעול בהתאם לסטנדרטים סביבתיים הגבוהים ביותר.
בפברואר 2022 הודיעה השותפות כי חתמה על מכתב כוונות עם חברה ישראלית הפועלת בתחום הנפט, על פיו בכוונת הצדדים לבחון אפשרות להתקשרות בהסכם במסגרתו השותפות תספק ללקוח נפט אלטרנטיבי שייוצר במתקן החברה.
באוגוסט 2022 הודיעה החברה על בחינת אפשרות לשיתוף פעולה להקמת מתקן אגירת אנרגיה בסוללות (מערכת אגירת אנרגיה), בשטח המתקן שהשותפות מתכננת להקים במישור רותם. שיתוף הפעולה העתידי יתבצע ביחד עם חברת איי-סטורג'.
הטכנולוגיה

באמצעות טכנולוגיית SHC (Solid Heat Carrier) זרם מוצקים נושא חום המבוסס על תהליך פירוליזה של פסולת פלסטיק עם פצלי שמן. הטכנולוגיה שפותחה על ידי חברת enefit, מאפשרת מחזור פסולת פלסטיק שעד היום לא התאפשר בצורה קונבנציונלית. פסולת הפלסטיק היא שארית מתקני מיון, פסולת פלסטיק חקלאית ופסולת פלסטיק תעשייתית שעד היום יועדה להטמנה. לאחר שעברה ייבוש וגריסה פסולת הפלסטיק מוזנת ביחד עם פצלי שמן וזרם מוצקים נושא חום אל ראקטור הפירוליזה בסביבה אינרטית(ללא נוכחות חמצן). בתהליך זה מתבצע פירוק של חומר אורגני על ידי חימומו לטמפרטורה גבוהה ללא נוכחות חמצן (להבדיל משריפה), מה שמאפשר למתקן לעמוד בתקן האירופי המחמיר ביותר למזהמים (BREF). כתוצאה מהתגובה הכימית פסולת הפלסטיק הופכת לאדים פחמימנים. האדים עוברים תהליך עיבוי והופכים בחזרה לנפט גולמי.
פירוליזה היא תהליך פירוק תרמי של חומרים אורגניים בתנאים של היעדר חמצן בסביבה אינרטית. פירוליזה של פסולת פלסטיק מאפשרת "הנדסה לאחור" – השבת פלסטיק למקורות מהם נוצר: נפט וגז. העדר חמצן בתהליך מצמצם את היקף הפליטות של מזהמים.
המתקן המתוכנן יכלול בנוסף תחנת כוח שמטרתה ייצור חשמל מהחום השיורי שמופק בתהליך בתהליך הקוגנרציה, יחידת ייצור כימיקלים לתעשיות המשך ולתעשיית הדשנים, יחידת ייצור אפר לשימושים ביתיים (ביניהם חול חתולים) ולתעשייה.